Diari Oficial de la Generalitat Valenciana


Sumari del DOGV 6978, del 05-03-2013 (2013/1748)

Notificació de la sentència dictada en el procediment de divorci contenciós número 73/2012.
-------------------------------------------------------------------------------------------

### Dades del document

Número de DOGV
:   6978

Data del DOGV
:   05-03-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/1748


Organisme emissor
:   Jutjat de Violencia Sobre la Dona Número 1 de Gandia

Tipus de document
:   Edicte

Notificació de la sentència dictada en el procediment de divorci contenciós número 73/2012. [2013/1748]  
Procediment: divorci contenciós número 000073/2012  
Sentència número 000042/2012   
Gandia, 3 de desembre de 2012  
El magistrat jutge titular del Jutjat de Violència contra la Dona número 1 de Gandia, Antonio Rafael Hernández Olí Vencia, ha vist estes actuacions de juí verbal número 73/2012 entre les parts; d'una, com a demandant, Mina Lemlih El Arrad, representada pel senyor Nogueroles Peiró, procurador i assistit pel senyor Benítez Carriedo, lletrat, i d'una altra, com a demandat, Khalid Bayad, en rebel·lia, sobre divorci contenciós, amb intervenció del ministeri fiscal.  
Antecedents de fet  
Primer. Per la representació indicada abans, es va presentar demanda contra el demandat expressat, en la qual, després d'exposar els fets i fonaments jurídics que estimava pertinents i que ací es consideren reproduïts, se sol·licitava que es dictara sentència per la qual es disposara la dissolució per divorci del matrimoni format pels litigants i l'adopció de les mesures que sol·licitava, amb la imposició de costes a la part demandada.  
Segon. Per torn de repartiment va correspondre a este Jutjat la demanda anterior, que va ser admesa a tràmit i, citats a termini el demandat i el ministeri fiscal (el primer d'ells per edictes, pel fet no haver estat trobat), ser declarat en rebel·lia, es va considerar contestada la demanda i es van convocar les parts a juí verbal, en què la part actora es va ratificar en el seu escrit de demanda. El ministeri públic va sol·licitar que es dictara sentència en els termes continguts en la demanda. El demandat no hi va assistir. Al terme de la vista van quedar les actuacions vistes per a sentència.   
[?]  
Quart. Fets provats: Mina Lemlih El Arrad i Khalid Bayad van contraure matrimoni a Almoines (València) el dia 29 de juliol de 2011. D'este matrimoni no hi ha descendència.  
Quint. En la tramitació d'este procediment s'han observat i complit les prescripcions legals.  
Fonaments de dret  
Primer. Sol·licitada la dissolució del matrimoni per mitjà de l'exercici de l'acció de divorci, disposa l'article 85 del Codi Civil que «el matrimoni es dissol, qualssevol que siguen la forma i el temps de la celebració, per la mort o declaració de defunció d'un dels cònjuges i pel divorci». Consta que el matrimoni es va celebrar fa més de tres mesos i, per tant, no s'advertix cap objecció legal en el divorci pretés.  
  
Segon. És imperativa la declaració de divorci quan es posseïsquen els requisits legals i, com que es produïxen, és procedent declarar dissolt el matrimoni per divorci, i com que no hi ha descendència ni domicili comú ni s'ha reclamat pensió compensatòria, no pertoca pronunciament sobre estos extrems.  
Tercer. No s'aprecien motius que determinen una condemna especial en les costes processals, atesa l'especialitat dels procediments de família.  
Vistos els preceptes esmentats i la resta que hi siguen aplicables.  
Dispositiva  
Estime íntegrament la demanda i declare:  
La dissolució per divorci del matrimoni contret a Almoines (València) el 29 de juliol de 2011 entre les parts, Mina Lemlih El Arrad i Khalid Bayad, amb els efectes legals inherents a esta declaració, i decrete les mesures establides en el fonament jurídic segon. Sense costes.  
  
Queden revocats els consentiments i poders que els cònjuges s'hagen atorgat entre si i cessen, llevat de pacte en contra, la possibilitat de vincular béns privatius de l'altre cònjuge en l'exercici de la potestat domèstica.  
Una vegada ferma esta sentència, remeteu-ne una testimoniança al registre civil que correspon al lloc de celebració del matrimoni perquè es realitze l'anotació marginal oportuna.  
Notifiqueu esta resolució a les parts i feu-los saber que s'hi pot interposar un recurs d'apel·lació davant d'este Jutjat, per a l'Audiència Provincial de València, dins del termini de 20 dies, comptadors des de l'endemà de la notificació d'este edicte, d'acord amb les disposicions de l'article 458 de la Llei d'Enjudiciament Civil (segons la redacció que en fa la Llei 37/2011, de 10 d'octubre), que pronuncie, mane i firme. En done fe.  
  
Publicació. La sentència anterior va ser llegida i publicada pel jutge que la va dictar mentres celebrava audiència pública. En done fe.  
  
Gandia, 3 de desembre de 2012.- La secretària judicial: M.ª Carmen Pellicer Verdú.